DELTA-CENTEL-COM7-RATCH วิ่งคึก! เข้า SET50 ครึ่งแรกปี 66
DELTA-CENTEL-COM7-RATCH วิ่งต่อ! รับตลท.ประกาศผลการคัดเลือกเข้า SET50 รอบครึ่งปีแรก 66 โบรกชี้เป็นไปตามที่คาดไว้
DELTA-CENTEL-COM7-RATCH วิ่งต่อ! รับตลท.ประกาศผลการคัดเลือกเข้า SET50 รอบครึ่งปีแรก 66 โบรกชี้เป็นไปตามที่คาดไว้
21 ธ.ค. 2565

ผู้สื่อข่าวรายงานว่า วันนี้ (21 ธ.ค.65) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:12 น. อยู่ที่ระดับ 694 บาท บวก 32 บาท หรือ 4.83% สูงสุดที่ระดับ 706 บาท ต่ำสุดที่ระดับ 690 บาท ด้วยมูลค่าการซื้อขาย 712.68 ล้านบาท
บริษัท โรงแรมเซ็นทรัลพลาซา จำกัด (มหาชน) หรือ CENTEL ราคาหุ้นอยู่ที่ระดับ 49.25 บาท บวก 0.75 บาท หรือ 1.55% สูงสุดที่ระดับ 49.50 บาท ต่ำสุดที่ระดับ 48.50 บาท ด้วยมูลค่าการซื้อขาย 63.56 ล้านบาท
บริษัท คอมเซเว่น จำกัด (มหาชน) หรือ COM7 ราคาหุ้นอยู่ที่ระดับ 32.75 บาท บวก 0.50 บาท หรือ 1.55% สูงสุดที่ระดับ 33.00 บาท ต่ำสุดที่ระดับ 32.50 บาท ด้วยมูลค่าการซื้อขาย 84.10 ล้านบาท
บริษัท ราช กรุ๊ป จำกัด (มหาชน) หรือ RATCH ราคาหุ้นอยู่ที่ระดับ 42.75 บาท บวก 0.25 บาท หรือ 0.59% สูงสุดที่ระดับ 43.00 บาท ต่ำสุดที่ระดับ 42.75 บาท ด้วยมูลค่าการซื้อขาย 76.17 ล้านบาท
สำหรับราคาหุ้นที่ปรับตัวขึ้นต่อเนื่องได้รับข่าวจากตลาดหลักทรัพย์แห่งประเทศไทย (ตลท.) ประกาศผลการคัดเลือกหลักทรัพย์ที่ใช้สำหรับคำนวณดัชนี SET50, SET100 sSET, SETCLMV, SETHD, SETTHSI และ SETWB ในช่วงครึ่งปีแรกของปี 66 วันที่ 1 มกราคม ถึง 30 มิถุนายน
สำหรับดัชนี SET50 มีหลักทรัพย์เข้าใหม่ 4 หลักทรัพย์ ประกอบด้วย บริษัท โรงแรมเซ็นทรัลพลาซา จำกัด (มหาชน) หรือCENTEL, บริษัท คอมเซเว่น จำกัด (มหาชน) หรือ COM7, บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA และ บริษัท ราช กรุ๊ป จำกัด (มหาชน) หรือ RATCH
สอดคล้องกับ บล.โนมูระ พัฒนสิน ระบุในบทวิเคราะห์วันนี้ (21 ธ.ค.65) ว่าตลาดหลักทรัพย์แห่งประเทศไทย ประกาศหุ้นเข้าและหุ้นออก ของ SET50 และ SET100 สำหรับงวดครึ่งแรกของปี 66 เป็นไปตามที่ทางฝ่ายวิเคราะห์คาด โดยหุ้นเข้า SET50 ได้แก่ DELTA, RATCH, COM7, CENTEL ส่วนหุ้นออก SET50 ได้แก่ BLA, IRPC, KCE, SAWAD
นอกจากนี้ยังมีหุ้นเข้า SET100 ได้แก่ AAV, BYD, DELTA, JAS, NEX, SABUY, THG และหุ้นออก SET100 ได้แก่ AEONTS, MAJOR, STEC, SUPER, SYNEX, TASCO, TTA
 